CELEX: 62010CN0275
Language: mt
Date: 2010-06-02 00:00:00
Title: Kawża C-275/10: Talba għal deċiżjoni preliminari mressqa mill-Hoge Raad der Nederlanden fit- 2 ta’ Ġunju 2010 — Residex Capital IV CV vs Gemeente Rotterdam

11.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 246/18
            
         Talba għal deċiżjoni preliminari mressqa mill-Hoge Raad der Nederlanden fit-2 ta’ Ġunju 2010 — Residex Capital IV CV vs Gemeente Rotterdam
   (Kawża C-275/10)
   ()
   2010/C 246/30
   Lingwa tal-kawża: l-Olandiż
   
      Qorti tar-rinviju
   
   Hoge Raad der Nederlanden.
   
      Partijiet fil-kawża prinċipali
   
   
      Rikorrenti: Residex Capital IV CV.
   
      Konvenuta: Gemeente Rotterdam.
   
      Domanda preliminari
   
   L-aħħar sentenza tal-Artikolu 88(3) KE (li sar l-Artikolu 108(3) TFUE) għandha tiġi interpretata fis-sens li, f’każ bħal dak inkwistjoni fejn għajnuna illegali ngħatat permezz ta’ garanzija lil min isellef — li ppermettiet lil dan tal-aħħar li jagħti kreditu lil min qed jissellef li qatt ma seta’ jissellef f’kundizzjonijiet normali tas-suq —, il-qrati nazzjonali huma obbligati li, jew tal-inqas għandhom ġurisdizzjoni biex, fil-kuntest tal-obbligu tagħhom li jevitaw il-konsegwenzi ta’ għajnuna illegali, jikkanċellaw il-garanzija kkontestata, anki jekk din il-kanċellazzjoni ma twassalx għal kanċellazzjoni tal-kreditu mogħti taħt il-garanzija?